तर बिडम्वना, नेपाल प्रहरीमा बढुवा प्रक्रिया अवरुद्ध पारेर एसएसपीबाट सीधै आईजीपी बन्ने अवस्था सिर्जना हुँदैछ। २०७४ चैतमा प्रकाश अर्यालको अवकाशपछि प्रहरी संगठनको नेतृत्व लिने अहिलेका एसएसपीहरू सर्वेन्द्र खनाल, रमेश खरेल, दिनेश अमात्यलगायतको व्याचले हो। तर, बढुवा प्रक्रिया अवरुद्ध पारिंदा त्यो व्याचका प्रहरीहरू एसएसपीमै खुम्चिएका छन्। अब बढुवा हुँदा पनि यो व्याचका प्रहरी अधिकृतहरूले डीआईजीको कमाण्ड सम्हालेको अनुभव ६ महीनाभन्दा लामो हुँदैन। अहिलेका प्रहरी प्रमुख अर्याल पनि डीआईजीबाट सोझ्ै आईजीपी भएका हुन्। उनका पूर्ववर्ती उपेन्द्रकान्त अर्याल जम्मा १४ दिन एआईजी भएका थिए। “यसो हुनुको प्रमुख कारण ३० वर्षे सेवा अवधि हो” पूर्व आईजीपी राना भन्छन्, “यो नहटाएसम्म प्रहरी संगठन बलियो होइन, कमजोर नै हुनेछ ।”
